文白異讀

文白異讀係一個中文字兩款讀音嘅特有情況：文讀同白讀。唔同地方嘅中文都有呢個情況。

北方話由於地理嘅關係，發音會追貼中原標準音，所以文白異讀嘅情形比較輕微。好似北京土話個「薄」字有文讀 bó同白讀 báo 兩個音。南方嘅漢語分支由於歷史、地理同中原相隔遠啲，響口語裏面保存咗好多古音，而讀書人就時不時將啲中原音以文讀音嘅方式帶入呢啲語言，造成好多文白異讀。好似粵語個「浮」字，文讀 fau4，白讀 pou4。

簡單來講，文讀音通常用喺書面語同正式嘅場合。白讀音就喺一般口頭場合使用。不過，實際上，幾時用文讀音，幾時用白讀音，要視乎個別詞言而定。通常啲來自遠古嘅成語、用語，都會保存古舊啲嘅白讀音，而新造啲嘅詞，就會用文讀音來讀。好似「婦」字咁，響「新婦」呢個詞裏面，用白讀音 pou5，但係用響其他詞語，一律用文讀音 fu5，唔可以隨意撈亂。

唔同嘅地方話

粵語
粵語其中一個系列嘅文白異讀，文讀音同白讀音嘅分別，只係響個韻腹處，而且幾有規律。例如白讀嘅 e 韻腹配對文讀嘅 i 韻腹/；白讀 aa 韻腹配對文讀嘅 a 韻腹；白讀 ai 韻腹配對文讀嘅 i；
之如此類。

有陣時，文、白兩款讀音，有區分語意嘅功能。例如：單字詞「平」，用文讀音 ping4，係平坦、無凹凸咁解；用白讀音 peng4，就解做價格低廉，係「貴」嘅相反詞。

例：

客家話
客家話一啲文白異讀嘅例子：

中文
粵語